《沁园春 咏慈仁古松送陆荩思归钱塘》
清代·陈维崧

种自何年，金邪元邪，穆乎高苍。恰崩涛乱泻，熊啼兕吼，枯根直裂，虎跛龙僵。

客有将归，我来树下，万斛藤萝漏夕阳。摩挲歇，笑树犹如此，时代苍茫。

青春正好还乡。只唱罢阳关易断肠。记前月挥鞭，将游梁苑，今朝分袂，竟返钱塘。

世事何堪，人生难料，杮叶翻时又悼亡。归休恨，有一湖晴渌，西子新妆。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。